CELEX: 62012FN0097
Language: el
Date: 2012-09-17 00:00:00
Title: Υπόθεση F-97/12: Προσφυγή/αγωγή της 17ης Σεπτεμβρίου 2012 — ΖΖ κατά Επιτροπής

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/39
            
         Προσφυγή/αγωγή της 17ης Σεπτεμβρίου 2012 — ΖΖ κατά Επιτροπής
   (Υπόθεση F-97/12)
   2012/C 355/85
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: D. Abreu Caldas, A. Coolen, J.-N. Louis, E. Marchal και S. Orlandi, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Ευρωπαϊκής Επιτροπής να μην προσλάβει την προσφεύγουσα-ενάγουσα μετά την επιτυχία της στον διαγωνισμό EPSO/AD/177/10-EPA και αίτημα αποζημιώσεως και χρηματικής ικανοποιήσεως.
   
      Αιτήματα της προσφεύγουσας/ενάγουσας
   
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της ΑΔΑ της 11ης Νοεμβρίου 2011 περί απορρίψεως του αιτήματος της Γενικής Διευθύνσεως Περιφερειακής Πολιτικής της Ευρωπαϊκής Επιτροπής να προσληφθεί η προσφεύγουσα-ενάγουσα και να διοριστεί ως υπάλληλος προς τοποθέτηση στην κενή θέση COM/2011/218·
            
         
               —
            
            
               να ακυρώσει την απόφαση της ΑΔΑ της 5ης Ιουνίου 2012 περί μερικής απορρίψεως της ενστάσεως που είχε υποβληθεί κατά της αποφάσεως της ΑΔΑ της 11ης Νοεμβρίου 2011, με την οποία απορρίφθηκε το αίτημα της Γενικής Διευθύνσεως Περιφερειακής Πολιτικής της Ευρωπαϊκής Επιτροπής να προσληφθεί η προσφεύγουσα-ενάγουσα ως υπάλληλος·
            
         
               —
            
            
               να υποχρεώσει την Ευρωπαϊκή Επιτροπή να αποκαταστήσει τη σταδιοδρομία της προσφεύγουσας-ενάγουσας·
            
         
               —
            
            
               να υποχρεώσει την Ευρωπαϊκή Επιτροπή στην καταβολή ποσού 14 911,07 ευρώ, πλέον εισφορών στο συνταξιοδοτικό σύστημα, αρχής γενομένης από τον Οκτώβριο του 2011·
            
         
               —
            
            
               να υποχρεώσει την Επιτροπή στην καταβολή ποσού 2 500 ευρώ προς αποκατάσταση υλικής ζημίας και ικανοποίηση ηθικής βλάβης, υπό την επιφύλαξη αυξήσεως ή μειώσεως του ποσού αυτού κατά τη διάρκεια της δίκης και, εν πάση περιπτώσει, πλέον τόκων υπερημερίας υπολογιζόμενων, από τη σχετική ημερομηνία, βάσει του επιτοκίου που εφαρμόζει η ΕΚΤ για τις κύριες πράξεις αναχρηματοδοτήσεως, προσαυξημένου κατά δύο μονάδες, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα